CELEX: 62016TB0670
Language: sl
Date: 2017-11-22 00:00:00
Title: Zadeva T-670/16: Sklep Splošnega sodišča z dne 22. novembra 2017 – Digital Rights Ireland/Komisija („Ničnostna tožba — Območje svobode, varnosti in pravice — Varstvo posameznikov pri obdelavi osebnih podatkov — Prenos osebnih podatkov v Združene države — Nepridobitna družba irskega prava — Neobstoj varstva osebnih podatkov za pravne osebe — Upravljavec — Tožba v imenu članov in podpornikov — Tožba v interesu javnosti — Nedopustnost“)

22.1.2018   
            
            
               SL
            
            
               Uradni list Evropske unije
            
            
               C 22/40
            
         Sklep Splošnega sodišča z dne 22. novembra 2017 – Digital Rights Ireland/Komisija
   (Zadeva T-670/16) (1)
   
   ((„Ničnostna tožba - Območje svobode, varnosti in pravice - Varstvo posameznikov pri obdelavi osebnih podatkov - Prenos osebnih podatkov v Združene države - Nepridobitna družba irskega prava - Neobstoj varstva osebnih podatkov za pravne osebe - Upravljavec - Tožba v imenu članov in podpornikov - Tožba v interesu javnosti - Nedopustnost“))
   (2018/C 022/56)
   Jezik postopka: angleščina
   
      Stranki
   
   
      Tožeča stranka: Digital Rights Ireland Ltd (Bennettsbridge, Irlande) (zastopnik: E. McGarr, solicitor)
   
      Tožena stranka: Evropska komisija (zastopnika: H. Kranenborg in D. Nardi, agenta)
   
      Predmet
   
   Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2016/1250 z dne 12. julija 2016 na podlagi Direktive Evropskega parlamenta in Sveta 95/46/ES o ustreznosti varstva, ki ga zagotavlja zasebnostni ščit EU-ZDA (UL 2016, L 207, str. 1).
   
      Izrek
   
   
               1.
            
            
               Tožba je nedopustna.
            
         
               2.
            
            
               O predlogih za intervencijo Češke republike, Zvezne republike Nemčije, Irske, Združenega kraljestva Velika Britanija in Severna Irska, Združenih držav Amerike, Kraljevine Nizozemske, Francoske republike, družb Business Software Alliance (BSA), Microsoft Corporation, Quadrature du Net in French Data Network ter združenj Fédération des Fournisseurs d’Accès à Internet Associatifs in Union fédérale des consommateurs – Que choisir (UFC – Que choisir) ni treba odločiti.
            
         
               3.
            
            
               Družbi Digital Rights Ireland Ltd se naloži plačilo stroškov, razen tistih, povezanih s predlogi za intervencijo.
            
         
               4.
            
            
               Češka republika, Zvezna republika Nemčija, Irska, Združeno kraljestvo Velika Britanija in Severna Irska, Združene države Amerike, Kraljevina Nizozemska, Francoska republika, družbe BSA, Microsoft Corporation, Quadrature du Net in French Data Network ter združenji Fédération des Fournisseurs d’Accès à Internet Associatifs in UFC – Que choisir nosijo svoje stroške, povezane s predlogi za intervencijo.
            
         
      (1)  UL C 410, 7.11.2016.